Ովքե՞ր են մերօրյա «հերոսները»: Խղճուկ ու ապիկար կերպարներ, ովքեր բռնություն գործադրելով են ինքնահաստատվում, սրբություն չեն ճանաչում և զուրկ են բարոյականությունից, ովքեր դավաճանում են, ստում, դավում, սպանում, լքում երեխային: Դարեր շարունակ հայկական ընտանիքը պաշտամունքի առարկա է եղել: Ամուր ընտանիքը` խարսխված առողջ փոխհարաբերությունների վրա: Այսօր ի՞նչ է քարոզվում: Ոմանք կասեն` դա է իրականությունը, որը և արտացոլվում է սերիալներում: Ամենասարսափելին սակայն այն է, որ դրանք շատ արագ իրենց ճիրանների մեջ են վերցնում հեռուստադիտողին, հատկապես մանկահասակ: Ցավալիորեն նրանք սկսում են ապրել այդ «հերոսներով», տառապել նրանց ցավով: Ո՞վ է պատասխան տալու գալիք սերնդի համար, ինչո՞ւ ենք խարխլում մեր իսկ տան հիմքերը: